Ιωάσαφ Β΄ Αχριδών

Ο Ιωάσαφ  Β' Αχριδών (1660-1745) ήταν Έλληνας Ορθόδοξος επίσκοπος και Αρχιεπίσκοπος Αχριδών.

 Βίος 
Γεννήθηκε το 1660 στη Μοσχόπολη της Βορείου Ηπείρου. Καταγόταν από πλούσια οικογένεια, του Γκόντου Οικονόμου. Φοίτησε σε εκπαιδευτήρια της πατρίδας του, σπουδάζοντας φιλολογία, ρητορική και θεολογία. Σε νεαρή ηλικία ακολούθησε τον ιερατικό βίο. Το 1706 εκλέχθηκε επίσκοπος Πρεσπών, το 1709 εκλέχθηκε μητροπολίτης Κορυτσάς, θέση στην οποία παρέμεινε μέχρι τον θάνατό του το 1745. Το 1718 στις 18 Ιουνίου εξελέγη Αρχιεπίσκοπος Αχριδών στο Μαύροβο, προάστιο της πόλης της Καστοριάς,Θεόφραστος Γεωργιάδης, Μοσχόπολις, Έκδοσις Συλλόγου προς Διάδοσιν των Ελληνικών Γραμμάτων, Αθήναι, 1975, σελ.61 διαδεχόμενος τον καθαιρεθέντα Φιλόθεο τον από Ναούσης. Η ενθρόνισή του πραγματοποιήθηκε τον Φεβρουάριο του 1719 στην Αγία Σοφία Αχρίδος.

Πέθανε στις 22 Οκτωβρίου 1745 και τάφηκε στην Αχρίδα.

 Η αρχιεπισκοπεία του Ιωάσαφ 
Η κατάσταση της αρχιεπισκοπής με την άνοδο του στον αρχιεπισκοπικό θρόνο είναι δυσχερής. Τεράστια οικονομικά προβλήματα λόγω των μεγάλων οφειλών των κληρικών, της κακοδιαχείρισης της εκκλησιαστικής περιουσίας και ο συνεχής δανεισμός με σκοπό την κάλυψή τους,επίσης  έριδες ανάμεσα στους ιεράρχες της Αρχιεπισκοπής. Στην πεντηκονταετία 1650-1700 είχαν ανέλθει στον θρόνο 19 αρχιερείς.
Τα επιτεύγματά του πολλαπλά και σε αρκετά επίπεδα. Έτσι, τερμάτισε τις συχνές αλλαγές αρχιεπισκόπων, οι αρχιεπίσκοποι που θα εκλέγονταν θα ήταν αυτόχθονες, ενίσχυσε την προβολή των τοπικών αγίων Ναούμ, Κλήμεντος και Βλαδίμηρου. Πέτυχε την έκδοση φιρμανίων που επέτρεπαν την ανέγερση ναών στην περιοχή ευθύνης της Αρχιεπισκοπής, ενώ ανακαινίσθηκαν άλλοι. Ανεγέρθηκαν σχολεία και βιβλιοθήκες, εξώφλησε τα οφειλόμενα χρέη στο κράτος, ενώ χορήγησε υποτροφίες σε νεόυς για σπουδές σε σημαντικά εκπαιδευτικά κέντρα της εποχής.

Παραπομπές

 Πηγές 
 Μιχαήλ Τρίτος, «Στοιχεία για την προσωπικότητα του Αχριδών Ιωάσαφ», Αθανάσιος Αγγελόπουλος (επίμ.), Χριστιανική Μακεδονία: Πελαγονία-Μιά άλλη Ελλάδα-Θεσσαλονίκη-Αχρίδα, εκδ.University Studio Press, Θεσ/νίκη, 2004, σελ.422-456
Θεόφραστος Γεωργιάδης, Μοσχόπολις, Έκδοσις Συλλόγου προς Διάδοσιν των Ελληνικών Γραμμάτων, Αθήναι, 1975, σελ.61-62

Κατηγορία:Έλληνες ιεράρχες
Κατηγορία:Αρχιεπίσκοποι Αχρίδος